Datum: 18. 10. 2023

**NAPOTKI PRI RAVNANJU Z NEZNANCI**

Priporočila so povzeta iz napotkov Policije pri ravnanju z neznanci:

* Pojdi samo z ljudmi, ki jih poznaš ali imaš dovoljenje staršev, da greš lahko z njimi.
* Ničesar ne jemlji od ljudi, ki jih ne poznaš (bomboni, pijača, piškoti, čokolada …).
* V šolo hodi vedno po isti poti, ki jo poznajo tudi tvoji starši.
* Domov prihajaj ob uri, za katero ste se dogovorili s starši.
* Če na poti v šolo opaziš kaj posebnega (npr. vabljenje v avto), si zapomni čim več podrobnosti (opis osebe, posebnosti osebe, barva vozila, vrsta vozila, registrska številka vozila ipd.) ter to takoj sporoči staršem ali pokliči policijo – 113.
* Če te ogovori neznanec, mu mirno odgovori, hodi naprej oz. se oddaljuj od njega. Ko utegneš, pokliči starše ali za pomoč prosi naključnega mimoidočega. Lahko se zatečeš v trgovino, knjižnico, šolo, gasilski dom, na pošto … Staršem povej o dogodku in o vseh svojih opažanjih.
* Previdno uporabljaj socialna omrežja. Sumljiva so vprašanja, ki ti jih neznanec postavlja o tem, kako in kdaj greš oz. se pelješ v šolo, kdaj si sam/-a doma, te prosi, da mu pošlješ fotografijo (običajno ali pomanjkljivo oblečeno), ti postavlja osebna in intimna vprašanja, ti predlaga, da se srečata … O tem se pogovori s starši.
* Starši naj v primerih vabljenja otrok v avtomobile sum prijavijo policiji, v informaciji pa sporočijo čim več podatkov. Če gre samo za govorice, naj policistom to tudi pojasnijo, ostalo bodo ugotavljali policisti v okviru izvajanja policijskih nalog.

 napotke pripravila

 Erna Meglič, svetovalna delavka